 ላየን ፅጋብ ጋዜጠኛ ቢቢሲ 30 ሰነ 2020 ዝተመሓየሸ 27 ሓምለ 2020 ምንጪ ስእሊ, TIGRAY TVDW ጋዜጠኛ ተወልደ ገብሩ ኩነታት ናጽነት ሚዲያ ትግራይ እዚ እዋን ኣዐርዩ ካብ ዘስግኦም ጋዜጠኛታት እዩ ዝኾነ ይኹን ጋዜጠኛ እቲ ክልል ርእሱ ኣድኒኑ ዝሰርሕ ንመሰሉ ዘይሕለቕን ካብ ዝተፈላለዩ ጎናዊ ጸቕጢታት ዘይተናገፈን ምዃኑዩ ዝኣምን ንእሽተይ ጸገም ህዝቢ ክንሰርሕ እንተይልና እናተደወለ ዝበጽሐና ምፍርራሕ ማእለያ የብሉን ድሕሪ ሕዚ ግን ሕሊናይ ዘይኣመነሉ ስራሕ ካብ ዝሰርሕ ዋላ ጫማ ጸሪገ ንብላዕ ኢለየ ቋሕ ኢለን ዝርእያ ኣዒንቲኮ ጾመን ኣይሓድራን ይብል እዚ ጋዜጠኛ ቴሌቪዥን ድምጺ ወያነ ነዚ ኹሉ ሞራላዊ ክሳራ ዘሳጠሖ ሓደ ነገር ፈነወ እቲ ቅድሚ ኣዋርሕ ኣብ ዙርያ ኣብቲ ክልል ዘለው ክልተ ዓበይቲ ሆስፒታላት ዝሰርሖ ሰነዳዊ ምድላው ከምቲ ዝተሓሰቦ ግዘን ኣገባብን ዘይምኻዱን ምድላው ተዓፊኑ ኢሉ ብምዝራቡን እዩ እቲ ኣብ ሸራሮ ንዝርከብ ሆስፒታል ማያሚ ዝጠመተ ምድላው ብመሰረት እቲ ጣቢያ ቴሌቪዥን ዝሓዘሉ ግዘ ክፍኖ እንከሎ እቲ ሰንፈላል ሆስፒታል ዓድዋ ዝብል ርእሲ ዝተዋህቦ ቀጻሊ ትሕዝቶ ግን ኣብ ካልኣይ ክፋል ከም ዝቐርብ ተገሊጹ መወዓውዒውን ተሰሪሕሉ ድሕሪዚ ዳርጋ ንክልተ ወርሒ ኣብዚ ኣተወ ከይተባህለ ከይተመሓላለፈ ይተርፍ ኣብ ኢትዮጵያ ጥዕና ዘለዎ ሚድያ የለን ኣብ ድርኩኺት ምቕሃም ዝረከብ ሚዲያ ሕትመት ኢትዮጵያ ህዝቢ ትግራይ ኩሉ ዓይነት ኣረኣእያ ክቐርበሉ ይግባእ ኣብቲ ንሆስፒታል ዓድዋ ዝጥምት ትሕዝቶ ምስ ጥቕማ ጥቕሚ ብዝተኣሳሰር ክልተ ዶኳትር ካብ መዓልታዊ ስረሖም ብምብኳሮም ኣብ ሓደ ለይቲ ዘጋጠመ ሞት ሽድሽተ ህፃናትን ካልአት ጸገማትን እቲ ሆስፒታል ዘቃልዕ ነይሩ ጋዜጠኛ ተወልደ መተሓባበሪ ክፍሊ መዋልዳን እቲ ሆስፒታል ሞት እዞም ሽዱሽተ ህጻናት ተኣሚኑ ቦርድ ናይቲ ሆስፒታል ብወገኑ ነቶም ዶካትር ቀጺዕዎምዩ ይብል ርእይቶ ናይቶም ዘብኮሩ ይካተት ስለ ዝተብሃለ ንክልቲኦም መብርሂ ክህቡኒ ሓቲተፍቓደኛታት ኣይነበሩን እቲ ዝሃቡኒ መልሲ ከኣ ስሞም እንከየቃላዕና ኣብቲ መደብ ኣካቲትናዮ ግን ኣይተፈነወን - እቲ ዝኸልከለ ኣካል መን ከም ዝኾነ ክሳብ ሕዚ ሕቶ ኣለኒ ድምፂ ወያነ ከምዘይዓፈኖ ግና ርግፀኛ እየ ይብል ተወልደ በዚ ምኽንያት እቲ ዝተሰርሐ መደብ ናበይ ኣተወ? 